**Godt nytt år alle sammen**

**Til**

Alle enhetsledere

8. januar 2014

**VERDIHÅNDBOK ANSATTE HARSTAD KOMMUNE**

Vårt lederprogram har til hensikt å utvikle vårt interne lederskap med fokus på å understøtte de resultatmål og føringer som fremkommer av vår VHP. Rådmann ønsker tettere oppfølging mot og dialog med enhetslederne for sammen å kunne styre mot en drift i balanse, øke vår evne til å iverksette tiltak i god tid og for å kunne yte best mulig tjenester med tilgjengelige ressurser.

**En viktig del av** dette arbeidet blir derfor å innarbeide vår verdihåndbok ila første kvartal 2014. Dere har alle som ledere deltatt aktivt i dette arbeidet med grunnlaget for verdihåndboka. **Jeg har overfor dere og hovedtillitsvalgte presentert vår verdihåndbok hvor vi** ønsker følgende:

* Nå frem til kjernefunksjonen og kunne influere på denne
* Bedre kommunikasjonen
* Bedre internt samarbeid
* Reduksjon av konfliktnivået
* Bedre intern tilpasning mellom avdelinger
* Bedre ekstern tilpasning til brukernes behov
* Delegering og selvstyring
* Personlig utvikling
* Kreativitet og innovasjonskapasitet i alle ledd

**Dette er et kollektivt verktøy** for påvirkning av ansattes holdninger, atferd og ambisjoner gjennom:

* forsterkning, endring eller avlæring av eksisterende verdier
* utforming av nye verdier
* formidling av verdier til hele organisasjonen
* vedlikehold av verdiene
* bevisst atferd fra lederskapets side

**Rådmann ønsker** å gi følgende veiledning til leder/avdelingsleder:

* fordel en verdihåndbok til hver ansatt (sendes ut ila uke 2)
* samle dine ansatte og snakker gjennom hva verdiene betyr og hva vi ønsker at de skal bidra til
* den enkelte ansatte må selv reflektere over hva en selv kan gjøre og hva enheten kan gjøre for at verdiene skal føre til stadig bedre tjenester til byens befolkning og knytte det til adferd, grep og tiltak
* etter tid til egen refleksjon, (ca 2 uker +/-) samles enheten og leder/avdelingsleder snakker gjennom med sine ansatte og lister opp hva de må gjøre av endringer ifh til adferd, grep og tiltak innenfor eget tjenesteområde for å kunne etterleve verdihåndbokens intensjon.

**Verdienes grunnleggende effekt** skal tydeliggjør lederskapet og gi våre godt over 2000 ansatte en felles plattform for utøvelse av sin tjeneste i og for Harstad kommune som går utover det mål, rammer, regler og lover kan. Verdiene skal tjene som ryggmargsreflekser hos ledere og ansatte på hva som er rett og galt i ulike situasjoner, både internt og eksternt.

Det vil også utgjøre bedre og mer omfattende standarder/kriterier for vurdering handlinger og den praksis som utøves både av enkelt ansatte og organisatoriske enheter.

Andre viktige effekter er:

* Etablerer ambisjoner blant ansatte
* Øker refleksjons- og bevissthetsnivået i daglig arbeid
* Etablerer en fellesfrekvens for kommunikasjonen
* Forener organisasjonen

**Praktiske forhold**

Enhetsleder er ansvarlig for å gjennomføre dette arbeidet og vil gjennom sine avdelingsledere bringe dette ut og knytte det til hver enkelt ansatt og personalgruppe. De ulike enheter bør drøfte hvordan dette rent praktisk bør gjøres og gjerne drøfte det i kvalitetsutvalget, slik at tjenesteområdet har et omforent bilde av en god prosess for gjennomføring.

Lykke til med arbeidet.

Harstad 8. januar 2014

Mvh

Hugo Thode Hansen
rådmann